ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3704/97 υποβολή: Jyrki Otila (PPE) προς την Επιτροπή (19 Νοεμβρίου 1997)

Θέμα: Προνομιακή μεταχείριση φαρμακείου στη Φινλανδία

Το 1828 άρχισε να λειτουργεί στο Ελσίνκι το Πανεπιστημιακό Φαρμακείο. Βάσει της τροποποίησης των αφορώντων τα φαρμακεία διατάξεων το 1953, το εν λόγω φαρμακείο απέκτησε το δικαίωμα να διατηρεί και υποκαταστήματα.

Επιπλέον, η νομοθεσία της Φινλανδίας έχει ευνοήσει το Πανεπιστημιακό Φαρμακείο με ειδικές διατάξεις βάσει των οποίων αυτό δεν είναι υποχρεωμένο να καταβάλλει στο κράτος το αποκαλούμενος τέλος φαρμακείου αλλά και άλλους σχετικούς φόρους.

Αρχικά το Πανεπιστημιακό Φαρμακείο ιδρύθηκε για τις ανάγκες του Πανεπιστημίου του Ελσίνκι και προωρίζετο αποκλειστικά για την εξυπηρέτηση των κατοίκων της πρωτευούσης της χώρας. Η ίδρυση του φαρμακείου αυτού απέβλεπε κυριώς στην αποτελεσματικότερη εκπαίδευση των φοιτούντων στο φαρμακευτικό τμήμα του Πανεπισημίου του Ελσίνκι σπουδαστών.

Σήμερα το Πανεπιστημιακό Φαρμακείο έχει επεκτείνει τη δραστηριότητά του ακόμη και σε πόλεις όπου δεν υπάρχει πανεπιστήμιο. Επιπλέον, μόνο το 27% (στοιχεία του 1997) των φοιτητών φαρμακευτικής πραγματοποιεί την ανήκουσα στο πλαίσιο των σπουδών του υποχρεωτική πρακτική άσκηση στο Πανεπιστημιακό Φαρμακείο, ενώ το υπόλοιπο 73% την πραγματοποιεί σε φαρμακεία που ανήκουν σε ιδιώτες.

Κατά τη γώμη μου, η πρακτική αυτή είναι αντίθετη με τις αφορώσες τον ανταγωνισμό διατάξεις και τις κοινοτικές αρχές για την πολιτική στον τομέα του εμπορίου. Δεδομένου, λοιπόν, ότι το Πανεπιστημιακό Φαρμακείο χαίρει ειδικής μεταχείρισης ως προς τον ανταγωνισμό η οποία αγγίζει τα όρια του μονοπωλίου, θα ήθελα να ερωτήσω την Ευρωπαϊκή Επιτροπή εάν έχει ενημερωθεί για την επικρατούσα στη Φινλανδίας κατάσταση και, εάν όχι, ποιά μέτρα προτίθεται να λάβει για τη διόρθωσή της.

Απάντηση του κ. Van Miert εξ ονόματος της Επιτροπής (13 Ιανουαρίου 1998)

Η Επιτροπή γνωρίζει την προνομιακή θέση που κατείχε το Πανεπιστημιακό Φαρμακείο του Ελσίνκι. Το Αξιότιμο Μέλος ισχυρίζεται ότι υφίστανται κρατικές ενισχύσεις (απαλλαγή από εισφορές φαρμακείων και άλλες φορολογικές ελαφρύνσεις) και ότι επικρατεί κατάσταση μονοπωλίου. Ωστόσο, δεν φαίνεται ότι υπάρχει μονοπώλιο. Σύμφωνα με προσκομισθείσες πληροφορίες, υπάρχουν επίσης ιδιωτικά φαρμακεία και επομένως υφίσταται ανταγωνισμός με το Πανεπιστημιακό Φαρμακείο.

Οι προαναφερόμενες κρατικές ενισχύσεις πρέπει να εξεταστούν σύμφωνα με τους κανόνες της συνθήκης ΕΚ για τις κρατικές ενισχύσεις. Βάσει των κανόνων αυτών, η Επιτροπή δύναται να παρέμβει μόνο εφόσον επηρεάζονται, με τη λήψη κρατικών μέτρων υπέρ ορισμένων επιχειρήσεων, οι συναλλαγές μεταξύ των κρατών μελών.

Σύμφωνα με τις πληροφορίες που έχει στη διάθεσή της, η Επιτροπή καταλήγει στο συμπέρασμα ότι οι υπό εξέταση κρατικές ενισχύσεις θα έχουν μόνο τοπικές επιπτώσεις, περιοριζόμενες σε περιοχές με σημεία πώλησης του Πανεπιστημιακού Φαρμακείου. Επομένως, δεν επηρεάζονται οι μεταξύ κρατών μελών συναλλαγές.

Κατά συνέπεια, η Επιτροπή δεν προτίθεται να εξετάσει διεξοδικότερα την υπόθεση.
ΓΡΑΠΤΗ ΕΡΩΤΗΣΗ E-3883/97 υποβολή: Amedeo Amadeo (NI) και Spalato Bellerι (NI) προς την Επιτροπή (5 Δεκεμβρίου 1997)

Θέμα: Φορητός εξοπλισμός υπό πίεση

Σχετικά με την «Πρόταση οδηγίας του Συμβουλίου για το φορητό εξοπλισμό υπό πίεση» (COM(96)674 τελικό - 97/0011(SYN)) ((ΕΕ C 95 της 24.03.1997, σελ. 2 )).

Η εφαρμογή της εξεταζόμενης οδηγίας θα έχει ως αποτέλεσμα τη μείωση του κόστους και επομένως την πραγματοποίηση κερδών από τους κατασκευαστές εξοπλισμού υπό πίεση, δεδομένου ότι μελλοντικά η έγκριση και η επισήμανση θα γίνονται σε ένα μόνο κράτος μέλος, εξασφαλίζοντας έτσι την ελεύθερη κυκλοφορία του εγκεκριμένου εξοπλισμού σε όλη την επικράτεια της ΕΕ. Θα προκύψει με τον τρόπο αυτό, λόγω του ανταγωνισμού σημαντική μείωση της τιμής των εν λόγω εξοπλισμών.

Ζητείται να επεκτείνει η βιομηχανία του τομέα αυτού (οι κατασκευαστές εξοπλισμού όπως φιάλες, δεξαμένες και άλλα στοιχεία, καθώς και οι επιχειρήσεις παραγωγής και διανομής υγραερίου) στους καταναλωτές, μέσω της τελικής τιμής των προϊόντων αυτών, το οικονομικό όφελος που θα προκύψει.

Απάντηση του κ. Kinnock εξ ονόματος της Επιτροπής (9 Φεβρουαρίου 1998)

Η Επιτροπή θεωρεί ότι όταν τεθεί σε ισχύ η προτεινόμενη οδηγία, οι κατασκευαστές θα πραγματοποιήσουν οικονομίες στο κόστος που συνδέεται με την απόσπαση εγκρίσεων όσον αφορά τον μεταφερόμενο εξοπλισμό πιέσεως. Πράγματι, οι κατασκευαστές του κλάδου δεν θα υποχρεούνται πλέον να αποσπούν έγκριση σε κάθε κράτος μέλος, δεδομένου ότι η έγκριση και η σήμανση σε ένα μόνο κράτος μέλος θα αρκεί για την εμπορία και την χρήση του εξοπλισμού σε όλα τα κράτη μέλη.

Όσον αφορά τα αποτελέσματα της εξοικονόμησης αυτής στην τιμή του εν λόγω εξοπλισμού, μολονότι δεν είναι δυνατόν να δοθεί ρητή εγγύηση για το ότι η εξοικονόμηση θα μεταφερθεί όντως στην τιμή, η Επιτροπή είναι πεπεισμένη ότι η λειτουργία των δυνάμεων της αγοράς θα έχει το αποτέλεσμα αυτό.
ΓΡΑΠΤΗ ΕΡΩΤΗΣΗ E-3507/97 υποβολή: Rijk van Dam (I-EDN) προς την Επιτροπή (12 Νοεμβρίου 1997)

Θέμα: Η επιβολή δασμών για τις μεταφορές στα γερμανικά κανάλια

Στην ανακοίνωση με τίτλο «Οι συνδυασμένες μεταφορές στην Ε.Ε.» γίνεται λόγος για σημαντική ανάπτυξη των εμπορευματικών μεταφορών. Η Επιτροπή αναφέρει ότι «για την επίτευξη μιας βιώσιμης και φιλοπεριβαλλοντικής κοινωνικοοικονομικής ανάπτυξης, έχει καταστεί ουσιαστικής σημασίας το να επιτευχθεί μια ορθολογιστική και ισορροπημένη χρήση των υφισταμένων δυνατοτήτων εντός του ευρωπαϊκού συστήματος μεταφορών». Έχοντας υπόψη τη συμφόρηση που παρατηρείται στις οδικές μεταφορές και τις εξωτερικές επιπτώσεις των οδικών μεταφορών, καθίσταται αναγκαία η προώθηση των πλωτών και σιδηροδρομικών εμπορευματικών μεταφορών.

1. Γνωρίζει η Επιτροπή ότι οι μεταφορές στα γερμανικά κανάλια υπόκεινται σε «Abgagen» (δασμούς) που επαυξάνουν κατά 10 έως 30% το κόστος των πλωτών μεταφορών και πλήττουν σοβαρά την ανταγωνιστικότητα του μεταφορικού αυτού μέσου έναντι των οδικών μεταφορών;

2. Κρίνει η Επιτροπή ότι η επιβολή δασμών συμβιβάζεται με την πολιτική των μεταφορών που εφαρμόζεται στην Ευρώπη, και η οποία ενθαρρύνει τις πλωτές μεταφορές;

3. Εάν όχι, ποιές πρωτοβουλίες προτίθεται να αναλάβει η Επιτροπή;

Απάντηση του κ. Kinnock εξ ονόματος της Επιτροπής (12 Δεκεμβρίου 1997)

H πράσινη βίβλος της Επιτροπής «Δίκαιη και αποτελεσματική διαμόρφωση των τιμών στον τομέα των μεταφορών» ((COM (95) 691 τελικό )), που δημοσιεύθηκε το 1995, περιείχε και ένα τμήμα για τη χρέωση υποδομών. Από το διάλογο που ακολούθησε μετά την έκδοση αυτής της πράσινης βίβλου κατέστη εμφανής η έλλειψη πληροφόρησης όσον αφορά στις χρεώσεις για την υποδομή των πλωτών οδών στην Κοινότητα. Ως εκ τούτου, η Επιτροπή πρόσφατα απηύθυνε ερωτηματολόγιο σε κάθε κράτος μέλος σχετικά με το θέμα αυτό προκειμένου να διαμορφώσει σαφέστερη εικόνα των ακολουθούμενων πρακτικών, των αρχών στις οποίες βασίζονται οι αντίστοιχες χρεώσεις και τα υφιστάμενα προγράμματα σε επίπεδο περιφερειών και κρατών μελών σχετικά με τις χρεώσεις αυτές μελλοντικά.

Η Επιτροπή έχει μόλις αρχίσει εργασίες εκπόνησης λευκής βίβλου με θέμα τις χρεώσεις υποδομών για τις συνδυασμένες μεταφορές, που αναμένεται να εκδοθεί κατά το 1998. Οι εσωτερικές πλωτοί οδοί θα εξετασθούν στο έγγραφο αυτό όπως και τα υπόλοιπα μεταφορικά μέσα.
ΓΡΑΠΤΗ ΕΡΩΤΗΣΗ E-3719/97 υποβολή: Stelios Argyros (PPE) προς την Επιτροπή (19 Νοεμβρίου 1997)

Θέμα: Ενημερωτικές εκδόσεις του Κοινού Κέντρου Έρευνας

Το Ευρωπαϊκό Κέντρο Έρευνας (Ευρωπαϊκή Επιτροπή, ΓΔ 12) εξέδωσε πρόσφατα ένα πολύπτυχο ενημερωτικό έντυπο, διαστάσεων Α4 χ 8 σχετικά με τα Κοινά Κέντρα Έρευνας. Το έντυπο αυτό είναι διπλής όψεως και τυπωμένο σε χαρτί Illustration με επίστρωση που περιέχει πλαστική ύλη.

Λόγω των διαστάσεών του, το έντυπο είναι αμφίβολης πρακτικής χρησιμότητας, ενώ λόγω της σύνθεσης του χαρτιού είναι μη ανακυκλώσιμο και άρα μη φιλικό προς το περιβάλλον.

Πρόκειται ωστόσο για μια αναμφίβολα υψηλού κόστους έκδοση, παρά τις προσπάθειες περικοπής των εξόδων των ΚΚΕρ, στα πλαίσια μιας γενικότερης οικονομικής λιτότητας της ερευνητικής πολιτικής της Κοινότητας.

Θα θέλαμε να μας πληροφορήσει η Επιτροπή:

- Πόσο κόστισε η παραγωγή του εν λόγω εντύπου;

- Ποια υπηρεσία ενέκρινε αυτή τη δαπάνη;

- Ποια πιστεύεται ότι είναι η σκοπιμότητα και το προσδοκούμενο όφελος αυτής της έκδοσης;

Απάντηση της κας Cresson εξ ονόματος της Επιτροπής (7 Ιανουαρίου 1998)

Το Kοινό Kέντρο Eρευνών της Επιτροπής (ΚΚΕρ) διαδραματίζει ουσιαστικό ρόλο στην παροχή επιστημονικής στήριξης προς τις κοινοτικές πολιτικές.

Επιπλέον, το ανωτέρω κέντρο αντιπροσωπεύει σοβαρό δυναμικό καινοτομίας για την ευρωπαϊκή βιομηχανία μέσω των δραστηριοτήτων που αναπτύσσει στον ανταγωνιστικό τομέα 7 το δυναμικό όμως αυτό δεν έχει καταστεί επί του παρόντος επαρκώς γνωστό.

Ως εκ τούτου, έχει αρχίσει ενεργητική αντιμετώπιση για να τονωθεί η μεταφορά τεχνολογίας, η συλλογική έρευνα και η επιμόρφωση στο ΚΚΕρ, ώστε να αυξηθεί η αποδιδόμενη στον πολίτη και στην ευρωπαϊκή βιομηχανία προστιθέμενη αξία.

Η αντιμετώπιση αυτή σημαίνει επίσης προσπάθεια να καταστεί πλέον ορατή και διαφανής η δράση του ΚΚΕρ. Αυτός ήταν και ο σκοπός του διαφημιστικού εντύπου στο οποίο κάνει αναφορά το Αξιότιμο Μέλος του Κοινοβουλίου. Τα 10 000 αντίτυπά του στοίχισαν 6 114 Ecu.
ΓΡΑΠΤΗ ΕΡΩΤΗΣΗ E-3730/97 υποβολή: Daniel Varela Suanzes-Carpegna (PPE) προς την Επιτροπή (21 Νοεμβρίου 1997)

Θέμα: Προμήθεια τόνου ως πρώτη ύλη για την κοινοτική κονσερβοβιομηχανία

Έχοντας υπόψη ότι η παραγωγή τόνου και φιλέτων τόνου των χωρών ΑΚΕ και υπερποντίων Χωρών και Εδαφών που ευεργετούνται από τη Σύμβαση του Λομέ, καθώς και εκείνη των χωρών της Σύμβασης των Άνδεων και της Κοινής Αγοράς της Κεντρικής Αμερικής που καλύπτονται από το Σύστημα Γενικευμένων Προτιμήσεων, θα μπορούσε να χρησιμοποιηθεί με σκοπό τον εφοδιασμό με πρώτη ύλη της κοινοτικής βιομηχανίας, ενόψει των προβλημάτων που συνεπάγεται τελευταίως η έλλειψη του εν λόγω προϊόντος, πιστεύει η Επιτροπή ότι τα επίπεδα των ποσοστώσεων του συγκεκριμένου προϊόντος για τις προειρημένες χώρες είναι επαρκή για το σωστό εφοδιασμό της κοινοτικής κονσερβοβιομηχανίας θαλάσσιων προϊόντων, ή θα πρέπει να διευρυνθούν;

Κοινή απάντηση του κ. Bonino εξ ονόματος της Επιτροπής στις γραπτές ερωτήσεις E-3729/97 και E-3730/97 (23 Ιανουαρίου 1998)

Το άνοιγμα αυτόνομης κοινοτικής ποσόστωσης, κατά τη διάρκεια του 1997, για την εισαγωγή 1000 φιλέτων τόνου (καρέ) με δασμολογικό συντελεστή ύψους 12% οφείλεται στα προβλήματα ανεφοδιασμού που αντιμετωπίζει η ευρωπαϊκή βιομηχανία κονσερβοποίησης τόνου. Τα προβλήματα αυτά προέκυψαν λόγω της γενικότερης κατάστασης της αγοράς τόνου σε παγκόσμιο επίπεδο (περιορισμένη προσφορά έναντι υψηλής ζήτησης), αλλά και της εξέλιξης των μεθόδων επεξεργασίας της πρώτης ύλης (εκσυγχρονισμός της παρασκευής φιλέτων (καρέ) στις χώρες που βρίσκονται κοντά στις ζώνες αλιείας, ούτως ώστε να μεταφέρεται μόνο το «χρήσιμο» για την κονσερβοποίηση προϊόν).

Η δασμολογική ποσόστωση για τα φιλέτα τόνου (καρέ), που ισχύει για την κοινοτική μεταποιητική βιομηχανία, στοχεύει και προς άλλες τρίτες χώρες εκτός από τις χώρες της Αφρικής, της Καραϊβικής και του Ειρηνικού (ΑΚΕ), καθώς οι τελευταίες απολαύουν ήδη ενός πλήρως ελευθέρου δασμών καθεστώτος πρόσβασης για τα εν λόγω προϊόντα.

Η Επιτροπή επανεξετάζει ετησίως την κατάσταση που επικρατεί σε καθεμία από τις αγορές για τις οποίες τα κράτη μέλη υποβάλλουν αιτήσεις ποσοστώσεων είτε αναστολής των δασμών. Για το 1998, η εν λόγω εξέταση δεν έχει ακόμη ολοκληρωθεί και οι προτάσεις της Επιτροπής αναμένονται, ως συνήθως, τέλος Ιανουαρίου του τρέχοντος έτους. Όσον αφορά τον τόνο, εξετάζεται, προς το παρόν, αίτηση ανοίγματος ποσόστωσης για τα φιλέτα (καρέ).
16. 6. 98 EL C 187/61 Epi·shmh Efhmeri ·da tvn Eyrvpai ¤kv·n Koinoth ·tvn
(98/C 187/96) GRAPTH ERVTHSH E-3803/97
ypobolh ·: Jose · Apolina ·rio (PSE) prow thn Epitroph ·
(26 Noembri ·oy 1997)
Ue·ma:To IFOP ( Xrhmatodotiko ·Me·so Prosanatolismoy ·thw Aliei ·aw) kai o toyrismo ·w
Éxontaw ypo ·ch thn apa ·nthsh thw Epitroph ·w sthn erv ·thsh·moy E -2036/97 (1) sxetika ·me thn katanomh ·tvn
dra·sevn toy ETPA ana ·kra·tow me ·low, ua mporoy ·se a·rage h Epitroph ·na moy para ·sxei thn i ·dia plhrofo ·rhsh
o·son afora ·to XMPA kai , eidiko ·tera, ta posa ·poy diate ·uhkan gia ton toyrismo ·sta plai ·sia tvn diafo ·rvn
leitoyrgikv ·n programma ·tvn gia ka ·ue koinotiko ·plai·sio sth ·rijhw kai gia ka ·ue kra ·tow me ·low;
(1) EE C 391 thw 23.12.1998, 151.
Apa·nthsh thw k . Bonino ej ono ·matow thw Epitroph ·w
(27 Ianoyari ·oy 1997)
Oi paremba ·seiw toy xrhmatodotikoy ·me·soy prosanatolismoy ·thw aliei ·aw (XMPA ) prori ·zontai aysthra ·gia ta
e·rga toy tome ·a thw aliei ·aw. Ta e·rga toy tome ·a toy toyrismoy ·ypa·gontai sto Eyrvpai ¤ko·Tamei ·o Perifereiakh ·w
Ana·ptyjhw .
(98/C 187/97) GRAPTH ERVTHSH E-3804/97
ypobolh ·: Jose · Apolina ·rio (PSE) prow thn Epitroph ·
(26 Noembri ·oy 1997)
Ue·ma:To Eyrvpa ¤ko·Koinvniko ·Tamei ·o kai o toyrismo ·w
Éxontaw ypo ·ch thn apa ·nthsh thw Epitroph ·w sthn erv ·thsh·moy E -2036/97 (1) sxetika ·me thn katanomh ·tvn
dra·sevn toy ETPA ana ·kra·tow me ·low, ua mporoy ·se a·rage h Epitroph ·na moy para ·sxei thn i ·dia plhrofo ·rhsh
o·son afora ·to Eyrvpai ¤ko·Koinvniko ·Tamei ·o kai , eidiko ·tera, ta posa ·poy diate ·uhkan gia ton toyrismo ·sta
plai·sia tvn diafo ·rvn leitoyrgikv ·n programma ·tvn se ka ·ue koinotiko ·plai·sio sth ·rijhw kai gia ka ·ue e·na apo ·ta
15 kra·th me·lh;
(1) EE C 391 thw 23.12.1998, 151.
Apa·nthsh toy k . Flynn ej ono ·matow thw Epitroph ·w
(30 Ianoyari ·oy 1998)
H Epitroph ·diabiba ·zei apeyuei ·aw sto Ajio ·timo Me ·low toy Koinoboyli ·oy kai sth Genikh ·Grammatei ·a toy
Orga·noy aytoy ·pi·naka poy perie ·xei tiw plhrofori ·ew poy zhth ·uhkan .
(98/C 187/98) GRAPTH ERVTHSH E-3805/97
ypobolh ·: Jose · Apolina ·rio (PSE) prow thn Epitroph ·
(26 Noembri ·oy 1997)
Ue·ma:EGTPE › prosanatolismoy ·kai o toyrismo ·w
Éxontaw ypo ·ch thn apa ·nthsh thw Epitroph ·w sthn erv ·thsh·moy E -2036/97 (1) sxetika ·me thn katanomh ·tvn
dra·sevn toy ETPA ana ·kra·tow me ·low, ua mporoy ·se a·rage h Epitroph ·na moy para ·sxei thn i ·dia plhrofo ·rhsh
o·son afora ·to EGTPE -prosanatolismoy ·kai, eidiko ·tera, ta posa ·poy diate ·uhkan gia ton toyrismo ·sta plai ·sia
tvn diafo ·rvn leitoyrgikv ·n programma ·tvn ka ·ue koinotikoy ·plaisi ·oy sth ·rijhw gia ka ·ue kra ·tow me ·low;
(1) EE C 391 thw 23.12.1998, 151.
ΓΡΑΠΤΗ ΕΡΩΤΗΣΗ E-4010/97 υποβολή: Daniel Varela Suanzes-Carpegna (PPE) προς την Επιτροπή (14 Iανουαρίου 1998)

Θέμα: Ποιοτικές προδιαγραφές για τον κοινοτικό σχιστόλιθο

Δεν υπάρχουν αυτή τη στιγμή κοινοτικές διατάξεις οι οποίες να ρυθμίζουν τα σχετικά με τον ποιοτικό έλεγχο του παραγόμενου στην ΕΕ και του εισαγόμενου από τρίτες χώρες σχιστολόθου.

Θα μπορούσε η Επιτροπή να αναφέρει ποιά μέτρα έχει λάβει και ποιά προτίθεται να λάβει για τον ιδιαίτερο και εναρμονισμένο έλεγχο της ποιότητας τόσο του παραγόμενου στην ΕΕ όσο και του εισαγόμενου από τρίτες χώρες σχιστολίθου;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-4006/97, E-4007/97 και E-4010/97 (6 Φεβρουαρίου 1998)

Σε έκθεσή της προς το Συμβούλιο σχετικά με την εφαρμογή των συμπερασμάτων του Συμβουλίου της 18ης Νοεμβρίου 1993 αναφορικά με την εξορυκτική βιομηχανία που δεν υπάγεται στον ενεργειακό τομέα ((έγγραφο SEC (96) 852 )), η Επιτροπή βεβαιώνει ότι η κοινοτική νομοθεσία ελάσσονα μόνο ρόλο διαδραματίζει στην προβληματική του περιβαλλοντικού κόστους, συγκριτικά με τις κανονιστικές πρωτοβουλίες που αναλαμβάνονται σε εθνικό ή και σε τοπικό επίπεδο. Χωρίς να αποκλείει το ενδιαφέρον του τομέα σε περιφερειακό επίπεδο και την πρόσβασή του στα διαρθρωτικά ταμεία, η Επιτροπή δεν διαθέτει χρηματοδοτικά μέσα προς αντιστάθμιση του περιβαλλοντικού κόστους.

Η Επιτροπή δεν διαθέτει απευθείας μέσα προώθησης των προϊόντων σχιστολίθου, και κρίνει ότι αυτό είναι πρωταρχικό καθήκον των επαγγελματικών οργανώσεων. Επισημαίνει ωστόσο ότι στην επίτευξη αυτού του στόχου μπορούν να συμβάλουν δράσεις επαγγελματικής κατάρτισης, οι οποίες θα αναληφθούν από κοινού με άλλους κλάδους της οικοδομής.

Η εφαρμογή της οδηγίας 89/106/ΕΟΚ του Συμβουλίου, της 21ης Δεκεμβρίου 1988, περί προσεγγίσεως των νομοθετικών, κανονιστικών και διοικητικών διατάξεων των κρατών μελών σχετικά με τα προϊόντα του τομέα των δομικών κατασκευών ((EE L 40, 11.2.1989 )), στην οποία εμπλέκεται ο τομέας μέσω των εργασιών τυποποίησης, ενδέχεται να έχει ευνοϊκό αποτέλεσμα για την εικόνα του προϊόντος και για τη διεθνή ανταγωνιστικότητα των κοινοτικών παραγωγών. Πράγματι, εν συνεχεία της θετικής γνώμης της μόνιμης επιτροπής του τομέα των δομικών κατασκευών, η Επιτροπή εξέδωσε στις 20 Νοεμβρίου 1997 την απόφαση 97/808/ΕΚ σχετικά με τη διαδικασία βεβαίωσης της συμμόρφωσης των υπόψη προϊόντων, εφόσον αυτά ανήκουν στα προϊόντα επένδυσης δαπέδων ((EE L 331, 3.12.1997 )).
ΓΡΑΠΤΗ ΕΡΩΤΗΣΗ E-4202/97 υποβολή: Josι Garcνa-Margallo y Marfil (PPE) προς την Επιτροπή (21 Iανουαρίου 1998)

Θέμα: Ατζέντα 2000 και Στόχος 1: Ποσό ενισχύσεων 1993-1997

Ο γενικός διευθυντής της Διεύθυνσης Περιφερειακής Πολιτικής και Συνοχής κ. Eneko Landαburu άφησε να εννοηθεί σε δηλώσεις του στον Τύπο που έγιναν το Νοέμβριο ότι ένδεκα ευρωπαϊκές περιοχές, μεταξύ των οποίων και η Βαλέντσια (της Ισπανίας), πρόκειται να εκπέσουν από το καθεστώς του Στόχου 1 σύμφωνα με τις προτάσεις της Επιτροπής ώστε να μειωθούν τα διαρθρωτικά ποσά πριν από την ένταξη των νέων χωρών.

Την εκτίμηση αυτή έκανε με βάση προσωρινά δεδομένα που βρίσκονται στη διάθεση της Επιτροπής. Βέβαια, για τη συγκεκριμένη περίπτωση της της Βαλέντσιας, οι επίσημες στατιστικές του Eurostat δείχνουν ότι αυτή η αυτόνομη κοινότητα είχε το 1993 ΑΕΠ ίσο με το 74,9% του ευρωπαϊκού μέσου όρου και το 1994 ή αναλογία ήταν ακόμα χαμηλότερη, δηλαδή 73,6%. Το κατώφλιο για τη ένταξη στον Στόχο 1 είναι το 75%, πράγμα που δεν επιτρέπει καμία άμεση σκέψη σχετικά με μή εκπλήρωση των απαιτουμένων προϋποθέσεων εκ μέρους της Βαλέντσιας.

Σε περίπτωση χρήσης του ύψους του μέσου εισοδήματος των περιφερειών κατά την περίοδο 1993-1997 ως κριτηρίου για τον υπολογισμό του ΑΕΠ, καθίσταται σημαντική η γνώση των μακροοικονομικών δεδομένων αυτών των περιφερειών για κάθε έτος για το οποίο χορηγούνται ενισχύσεις.

Πόσο ήταν το ποσό των ενισχύσεων με βάση το Στόχο 1 του ΕΓΤΠΕ κατά τα έτη 1993, 1994, 1995, 1996 και 1997 στις περιφέρειες που αναφέρονται κατωτέρω;

- Ανατολική Μακεδονία, Θεσσαλία, Κρήτη, Πελοπόννησος, Κεντρική Ελλάδα, Ήπειρος, Αττική, Ιόνιοι Νήσοι, Αχαΐα, Στερεά Ελλάδα (Ελλάδα)

- Hainaut (Βέλγιο)

- Θουριγγία, Βρανδεμβούργο, Ανατολικό Βερολίνο, Σαξονία-Άνχαλτ, Σαξονία, Μύνστερ (Γερμανία)

- Γαλικία, Εστρεμαδούρα, Castilla y Leon, Θέουτα και Μελίγια, Κοινότητα Βαλέντσιας, Αστουρία, Ανδαλουσία, Κανάριες Νήσοι, Murcia (Ισπανία)

- Valenciennes, Avesnes, Douai, Κορσική, Υπερπόντιοι Νομοί (Γαλλία)

- Ulster, Connaught, Leinster (Ιρλανδία)

- Molise, Απουλία, Σικελία, Basilicata, Σαρδηνία, Καλαβρία, Campania (Ιταλία)

- Flevoland (Κάτω Χώρες)

- Burgerland (Αυστρία)

- Βόρεια Πορτογαλία, Alentejo, Algarve, Λισσαβώνα, Vale do Tejo, Κέντρο (Πορτογαλία)

- Islands, Highlands, Merseyside, Βόρεια Ιρλανδία (Ηνωμένο Βασίλειο)

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-4202/97 και E-4203/97 (26 Φεβρουαρίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-3245/97 υποβολή: Rijk van Dam (I-EDN), Frits Castricum (PSE) και Georg Jarzembowski (PPE) προς την Επιτροπή (20 Οκτωβρίου 1997)

Θέμα: Κατευθυντήριες γραμμές για την παροχή κρατικής ενίσχυσης σε λιμένες

Στην ανακοίνωσή της «Ανάπτυξη των ακτοπλοϊκών μεταφορών στην Ευρώπη: προοπτικές και προκλήσεις» της 5ης Ιουλίου 1995 η Επιτροπή αναφέρει ότι

«προτίθεται να καθορίσει κατευθυντήριες γραμμές για τον τρόπο με τον οποίο οι διατάξεις της Συνθήκης όσον αφορά κρατική ενίσχυση πρέπει να εφαρμόζεται στο λιμενικό τομέα».

1. Μπορεί η Επιτροπή, δύο χρόνια μετά τη δημοσίευση της προαναφερθείσας ανακοίνωσης να αναφέρει πότε πρόκειται να υποβάλει τις κατευθυντήριες γραμμές για την παροχή ενίσχυσης στους λιμένες;

2. Με ποιόν τρόπο ελέγχει η Επιτροπή σήμερα το κατά πόσο η ενίσχυση που τα κράτη μέλη παρέχουν στους λιμένες είναι σύμφωνη προς τις διατάξεις της Συνθήκης;

Απάντηση του κου Kinnock εξ ονόματος της Επιτροπής (15 Δεκεμβρίου 1997)

1. Η πρόσφατη Πράσινη Βίβλος ((COM(97) 678 τελικό )) της Επιτροπής για τους λιμένες και την θαλάσσια υποδομή, διαλαμβάνει σειρά ζητημάτων που αφορούν τους λιμένες, με έμφαση στη δημόσια χρηματοδότηση της υποδομής και τις κρατικές ενισχύσεις. Η χάραξη κατευθυντηρίων γραμμών για τις κρατικές ενισχύσεις όσον αφορά τους λιμένες θα εξαρτηθεί, σε μεγάλο βαθμό, από την έκβαση των συζητήσεων με τα άλλα κοινοτικά όργανα, τα κράτη μέλη, το Ευρωπαϊκό Κοινοβούλιο καθώς και άλλα ενδιαφερόμενα μέρη, μετά την δημοσίευση της Πράσινης Βίβλου.

2. Επί του παρόντος, η εξέταση των κρατικών ενισχύσεων προς τους λιμένες εξαρτάται σε μεγάλο βαθμό από τον τύπο και τον σκοπό της ενίσχυσης, που μπορεί να κυμαίνεται από κοινωνικές ενισχύσεις έως χρηματοδοτική στήριξη για έργα υποδομής. Όσον αφορά την δεύτερη περίπτωση, η Επιτροπή πιστεύει από ανέκαθεν ότι οι δημόσιες επενδύσεις στην υποδομή δεν συνιστούν, εν γένει, ενισχύσεις κατά την έννοια του άρθρου 92 της Συνθήκης ΕΚ, υπό την προϋπόθεση ότι η υποδομή εξυπηρετεί όλους τους χρήστες, προς το δημόσιο συμφέρον, και με κανονική, μη διακριτική πρόσβαση. Από την άλλη πλευρά, η δημόσια χρηματοδότηση της υπερδομής, της οποίας η χρήση περιορίζεται σε ορισμένες εταιρείες, εμπίπτει, καλώς εχόντων των πραγμάτων, στο πεδίο εφαρμογής του άρθρου 92 της Συνθήκης ΕΚ.
ΓΡΑΠΤΗ ΕΡΩΤΗΣΗ E-3530/97 υποβολή: Gunilla Carlsson (PPE) προς την Επιτροπή (12 Νοεμβρίου 1997)

Θέμα: Η σήμανση των σουηδικών καπνών που λαμβάνονται από το στόμα

Εμπεριστατωμένες έρευνες έδειξαν ότι δεν υφίσταται κανένας σύνδεσμος μεταξύ της χρησιμοποίησης σουηδικών καπνών που λαμβάνονται από το στόμα και της πρόκλησης καρκίνου. Παρά το γεγονός αυτό, η οδηγία 92/41/ΕΟΚ ((ΕΕ L 158 της 11.06.1992, σελ. 30 )) ορίζει ότι τα φακελάκια του σχετικού καπνού θα πρέπει να αναγράφουν την ένδειξη «Προκαλεί καρκίνο». Φυσικά με τον τρόπο αυτό υποσκάπτεται η εμπιστοσύνη τόσο στη σουηδική υπηρεσία υγείας και κοινωνικών υποθέσεων όσο και στην ΕΕ κυρίως από το γεγονός ότι η λανθασμένη αυτή ένδειξη θα αναγράφεται σε κάθε φακελάκι καπνού που θα πωλείται. Μετά τις πρόσφατες νέες έρευνες οι οποίες απέδειξαν ότι το εν λόγω αίτημα είναι αβάσιμο, θα πρέπει να τροποποιηθεί η προαναφερθείσα οδηγία. Δεν υφίσταται θέμα του εάν θα πρέπει να επέλθει τροποποίηση ή όχι, αλλά του πότε αυτή θα πραγματοποιηθεί. Επί τη βάσει των προαναφερθέντων στοιχείων ερωτώ:

Πότε προτίθεται η Επιτροπή να τροποποιήσει την προαναφερθείσα οδηγία σε ό,τι αφορά τη σήμανση των σουηδικών καπνών που λαμβάνονται από το στόμα;

Απάντηση του κ. Flynn εξ ονόματος της Επιτροπής 20 Ιανουαρίου 1998)

Οι προειδοποιήσεις σχετικά με τους κινδύνους για την υγεία στα προϊόντα καπνού χωρίς καύση προβλέφθηκαν από την κοινοτική νομοθεσία λαμβάνοντας υπόψη τη γνώμη επιστημόνων εμπειρογνωμόνων σύμφωνα με την οποία όλα τα προϊόντα καπνού συνεπάγονται κινδύνους για την υγεία και ότι τα προϊόντα αυτά ειδικά αποτελούν σημαντικό παράγοντα κινδύνου όσον αφορά τον καρκίνο.

Η Επιτροπή, στην ανακοίνωσή της προς το Συμβούλιο και το Κοινοβούλιο επί του σημερινού και του προτεινόμενου ρόλου της Κοινότητας για την καταπολέμηση της κατανάλωσης καπνού ((COM(96) 609 τελικό )) προτείνει την επανεξέταση της εφαρμογής της υφιστάμενης οδηγίας σχετικά με τη σήμανση των προϊόντων καπνού με σκοπό την αξιολόγηση της αποτελεσματικότητάς της όσον αφορά την ενημέρωση των καταναλωτών σχετικά με τους κινδύνους του καπνίσματος καθώς και το εάν πρέπει να εισαχθούν βελτιώσεις όσον αφορά το περιεχόμενο και τις προειδοποιήσεις. Η δυνατότητα να απαιτηθούν μεγαλύτερες και πιο εμφανείς προειδοποιήσεις για την υγεία υφίσταται ήδη στην οδηγία σχετικά με τη σήμανση και η Επιτροπή θα μπορούσε να εξετάσει τη δυνατότητα αυτή με τα κράτη μέλη.

Η Επιτροπή θα εξετάσει τις αντιδράσεις στην προαναφερόμενη ανακοίνωση και με βάση την εξέταση αυτή μπορεί να προωθήσει τις κατάλληλες προτάσεις ενεργειών και μέτρων. Με βάση τις τρέχουσες έρευνες και τη μελλοντική έρευνα σε αυτόν τον ιδιαίτερο τομέα, η Επιτροπή θα εξετάσει προσεκτικά τυχόν στοιχεία που μπορούν να βοηθήσουν να καθοριστεί ο σύνδεσμος μεταξύ καπνού που λαμβάνεται με εισρόφηση και καρκίνου.